Case ID: 1160743
Sentence 11: Çünki; - cavabdehin rəsmi internet səhifəsində yerləşdirilmiş çoxsaylı məlumatlardan müəyyən edilir ki, cavabdeh “Nar Mobile” ticarət nişanı ilə ölkədə ilk dəfə olaraq 3G texnologiyasını təqdim etmiş və geniş 4G şəbəkəsini abunəçilərinin istifadəsinə vermiş, ölkə ərazisinin 93%-ni əhatə edir və 6500-dən artıq baza stansiyası ilə 2 milyondan çox abunəçiyə yüksək keyfiyyətli xidmət göstərir; - cavabdehin sabiq baş icraçı direktorunun işdən ayrılması ilə bağlı yayılmış pres relizdə qeyd edilmişdir ki, K.Maknilinin şirkətə rəhbərlik etdiyi 4 illik dövr ərzində şirkət həm gəlir, həm də abunəçi sayındakı artım nöqteyi-nəzərdən Azərbaycanın ən sürətlə inkişaf edən mobil operatoru olmuşdur; - 2017-ci il 5 dekabr tarixdə cavabdehin yeni baş icraçı direktorun təyin olunması ilə bağlı yayılmış pres relizdə qeyd edilmişdir ki, şirkətinin sabiq baş icraçı direktoru K.Müllerin şirkətə rəhbərlik etdiyi dövr ərzində cavabdeh biznesin inkişaf etdirilməsi, gəlirlərin artımı və fəaliyyət effektivliyinin yüksəldilməsi baxımından əhəmiyyətli nailiyyətlərə imza atmışdır; - 2017-ci ilin nəticələri barədə press relizdə “Nar" şəbəkəsinin, işğaldan azad edilmiş bölgələr də daxil olmaqla, ölkə ərazisinin 93%-ni əhatə etdiyi, 2017-ci ildə ilk dəfə olaraq bölgələrdə - Gəncə şəhərində də istifadəyə verilmiş yeni 4G (LTE) baza stansiyaları ilə birlikdə 400-dən çox LTE stansiyasının quraşdırıldığı və "Nar" LTE baza stansiyalarının ümumi sayının artıq 1000-ə çatdığı, cari ildə 300-dən çox yeni 3G baza stansiyasının istismara verildiyi, 3G ATM (X2) transmissiya xətlərinin müasir tələblərə cavab verən İP (İnternet Protocol) texnologiyalı xətlərlə əvəz edildiyi və “5011 məntəqələr arasındakı tutum" (X6) üzrə 66% artımın müşahidə edildiyi barədə geniş məlumat verilmişdir; - son pres relizlərdən birində qeyd edilmişdir ki, “Nar” 2018-ci ildə də şəbəkənin təkmilləşdirilməsi işlərini davam etdirməyi, həm paytaxt, həm də bölgələrdəki abunəçiləri yüksək keyfiyyətli rabitə xidmətləri ilə təmin etməyi planlaşdırır.